P r o p o z í c i e 

3. ročníka VÝTVARNEJ SÚŤAŽE  
 „ Petrohrad očami detí “

Gubernátor mesta Sankt Peterburg Georgij Sergejevič Poltavčenko

Generálny konzul SR v Sankt Peterburgu PaedDr. Augustín Čisár

Primátorka mesta Lučenec PhDr. Alexandra Pivková

vyhlasujú výtvarnú súťaž Petrohrad očami detí

         Poslaním súťaže je upriamiť pozornosť súťažiacich na Petrohrad ako na  mesto celosvetového  významu, druhé najvýznamnejšie po Moskve, ekonomické, priemyselné, vedecké a kultúrne centrum, dopravný uzol ležiaci na severozápade Ruska, administratívne centrum. Petrohrad je najsevernejším z veľkých svetových miest  Žije tu cca 5 miliónov obyvateľov.  Je jedným z najkrajších  miest na svete  označované aj ako Benátky severu . Mesto založil roku 1703 Peter I.  Vznešený výzor Petrohradu predstavuje architektonické skvosty, široké a rovné ulice, priestranné námestia, sady a parky, rieky, množstvo kanálov, mosty, ozdobné ploty, monumentálne a dekoratívne sochy. Historické jadro mesta patrí do zoznamu Svetového dedičstva UNESCO.

                                                   
                                                                     PODMIENKY ÚČASTI

        Súťaže sa môžu zúčastniť žiaci ZŠ, ZUŠ , SŠ , jednotlivci a kolektívy. Súťažiaci ľubovoľnou výtvarnou technikou môžu stvárniť mesto Petrohrad. 
Vítané sú rôzne techniky, ako kresba, maľba, perokresba, akvarel,  kombinované techniky, grafika : linorez, linoryt, drevorez, drevoryt, suchá ihla a pod.  

Súťažné práce formátu najviac A3  zašle škola, alebo  jednotlivec do 25.11. 2018 na adresu:
                                               Mestský úrad
                                               oddelenie  školstva, sociálnych vecí, kultúry a športu
                                               Bc. Renáta Libiaková Peržeľová
                                               Novohradská ul. č. 1
                                               984 01 L u č e n e c
                                               Slovenská republika 
                                               Tel. číslo : 0421/ 047/4307232

Obálku označte heslom      „  súťaž Petrohrad očami detí “.

Výstava  bude sprístupnená v priestoroch  radnice mesta Lučenec v decembri 2018.  Vybraných 50 prác  bude vystavených   v meste Petrohrad.  

      Každá práca okrem signatúry na prednej strane má byť na rube označená týmito údajmi:
a/ meno autora
b/ veková kategória
c/ meno vyučujúceho
d/ adresa školy
e/ pečiatka školy
f/ dátum vyhotovenia
g/ názov diela 
      Prosíme, aby údaje o autorovi boli vypísané čitateľne.   

Do súťaže budú zaradené len originálne práce. Práce, s ktorými sa súťažiaci už zúčastnili iných súťaží, odborná porota vyradí! Budú vyradené i práce, ktoré tematicky nespĺňajú kritéria súťaže.

VEKOVÉ   KATEGÓRIE                                                            
   I.  kat.  ZUŠ      I                   / 6      -    10 rokov/
   II. kat.  ZUŠ      II                 / 11    -    15 rokov/
  III. kat.  ZŠ        1     -  4 ročník
  IV. kat.  ZŠ         5    -   7 ročník
   V. kat.  ZŠ         8    -   9 ročník
  VI. kat.  Stredné školy / aj stredné školy s umeleckým zameraním/

VYHODNOTENIE  SÚŤAŽE 
        Súťažné práce vyhodnotí odborná porota, ktorú ustanoví organizátor. Okrem prvých troch cien v každej kategórii, porota môže udeliť aj mimoriadne ceny. Organizátori si vyhradzujú právo niektorú z cien neudeliť, alebo zvýšiť počet cien. Výsledky súťaže budú uverejnené v tlači. Účastníci, ktorým odborná porota udelí niektorú z cien, budú pozvaní na slávnostnú vernisáž , kde si prevezmú ceny a diplomy.  

ZÁVEREČNÉ   USTANOVENIA
        Práce ostávajú k dispozícii vyhlasovateľovi súťaže, nevracajú sa  a organizátori ich využijú podľa vlastného uváženia. Organizátori si vyhradzujú právo reprodukovať práce v tlači v záujme propagácie.

Súťažiaci zaslaním výtvarnej práce do súťaže súhlasí  so spracovaním  osobných údajov pre účely súvisiace s organizovaním a propagáciou uvedeného podujatia v zmysle zákona č. 18/2018 Z. z. o ochrane osobných údajov. Pokiaľ je Súťažiaci dieťa, má menej ako 16 rokov, súhlas so spracovaním jeho osobných údajov zaslaním výtvarnej práce do súťaže poskytuje nositeľ rodičovských práv a povinností.   

Náležitosti súhlasu so spracovaním osobných údajov:

Organizátor: Mesto Lučenec, Mestský úrad ,  Novohradská ul. č. 1, Lučenec 

Kontakt, zodpovedná osoba:
                              renata.perzelova-libiakova@lucenec.sk 

Doba uchovávania osobných údajov: v zmysle archivačného poriadku
Organizátor po splnení účelu spracúvania osobných údajov bez zbytočného odkladu zabezpečí likvidáciu osobných údajov pokiaľ to osobitný zákon nevyžaduje inak. Organizátor zabezpečí primeranú úroveň ochrany osobných údajov, bude spracúvať osobné údaje len v súlade s dobrými mravmi a bude konať spôsobom, ktorý neodporuje zákonu o ochrane osobných údajov ani iným všeobecne záväzným právnym predpisom a ani ich nebude obchádzať.
Práva Súťažiaceho k jeho osobným údajom:
-	súhlas so spracovaním osobných údajov môže Súťažiaci kedykoľvek bezplatne odvolať písomnou formou na adrese Organizátora,
-	Súťažiaci  má právo požadovať od Organizátora prístup k jeho osobným údajom a právo na ich opravu alebo vymazanie alebo obmedzenie spracúvania, alebo právo namietať proti spracúvaniu, ako aj právo na prenosnosť údajov,
-	Súťažiaci má právo obhajovať svoje práva prostredníctvom zodpovednej osoby alebo podaním podnetu na šetrenie, sťažnosti, dozornému orgánu; na Slovensku Úradu na ochranu osobných údajov v zmysle §100 zákona č.: 18/2018 Z. z.